**Indokolás**

**Mosdós Község Önkormányzat Polgármesterének az önkormányzat közművelődési feladatairól szóló 5/2018. (VI. 29.) önkormányzati rendelet módosításáról szóló 2/2020. (V.07.) önkormányzati rendeletéhez**

**Általános indokolás**

A muzeális intézményekről, a könyvtári ellátásról, és a közművelődésről szóló 1997. évi CXL. törvény (a továbbiakban: Kulttv.) 2017. július 8. napjától hatályos 83/A. §-a értelmében a települési önkormányzat a helyi társadalom művelődési érdekeinek és kulturális szükségleteinek figyelembevételével, e törvény és a helyi lehetőségek, sajátosságok alapján – a Közművelődési Kerekasztallal és a települési nemzetiségi önkormányzattal való egyeztetést követően – rendeletben határozza meg az ellátandó közművelődési alapszolgáltatások körét, valamint feladatellátásának formáját, módját és mértékét.

Ennek érdekében került elfogadásra az 5/2018. (VI.29.) önkormányzati rendelet a helyi közművelődési tevékenységről. Az önkormányzat tovább szeretné bővíteni a közművelődési lehetőségeket a településen, ezért egy funkció nélküli ingatlanát közművelődési célra („Civil Ház és Helytörténeti Bemutatóhely)„ kívánja hasznosítani, pályázati lehetőség kihasználásával.

**Részletes indokolás**

**Az 1. §-hoz**

Az önkormányzat által fenntartott közösségi színterek meghatározásának módosítja, bővíti az új közösségi színtérrel.

**A 2. §-hoz**

Az önkormányzat által a helyi szervezeteknek biztosított közösségi színterek felsorolását pontosítja.

**A 3. §-hoz**

Hatályba léptető és hatályon kívül helyező rendelkezéseket állapítja meg.